Ržev
Ržev on linn Venemaa Tveri oblastis, Rževi rajooni keskus. Asub Tverist 130 km edelas Volga jõe mõlemal kaldal. 2010. aasta rahvaloenduse andmetel oli seal 62 026 elanikku. Rževi on esmamainitud 1216. aastal. Linnaõigused sai 1775. aastal. Teise maailmasõja ajal hävis linn rasketes lahingutes täielikult, kuid taastati pärast sõda. Linn on masinatööstuse keskus ning raudteede ja autoteede sõlmpunkt.